ai4bharat/Pralekha huggingface dataset:
ग्रामीण विकास मंत्रालय
जमिनींच्या नोंदीसाठी देशातील 28 राज्ये आणि केंद्रशासित प्रदेशांनी राष्ट्रीय जेनेरिक दस्तावेज नोंदणी प्रणालीचा स्वीकार केला
26 राज्ये आणि केंद्रशासित प्रदेशांनी भू-आधार प्रणाली स्वीकारली आणि आणखी 7 राज्ये आणि केंद्रशासित प्रदेशांमध्ये प्रायोगिक तत्वावरील चाचणी प्रक्रिया सुरु
नवी दिल्ली, 24 एप्रिल 2023
देशातील 28 राज्ये आणि केंद्रशासित प्रदेशांनी जमिनींच्या नोंदींसाठी राष्ट्रीय जेनेरिक दस्तावेज नोंदणी प्रणालीचा स्वीकार केला आहे. या राज्यांमध्ये आणि केंद्रशासित प्रदेशांमध्ये ई-नोंदणी करण्यात येत आहे किंवा त्यांनी युजर इंटरफेस /एपीआयच्या माध्यमातून एनजीडीआरएसच्या राष्ट्रीय पोर्टलवर माहिती सामायिक करण्यास सुरुवात केली आहे, अशी माहिती डीओएलआर म्हणजेच भू -संसाधन विभागाने दिली आहे.
डीओएलआरच्या भू -संसाधन विभागाने विभागाने दिलेल्या नव्या माहितीनुसार, युएलपीआयएन अर्थात विशिष्ट भू-भाग ओळख क्रमांक म्हणजेच भू -आधारप्रणालीचा स्वीकार 26 राज्ये आणि केंद्रशासित प्रदेशांनी केला असून आणखी 7 राज्ये आणि केंद्रशासित प्रदेशांमध्ये प्रायोगिक तत्वावरील चाचणी प्रक्रिया सुरु करण्यात आली आहे. काही राज्ये स्वामित्व  प्रणालीमध्ये देखील युएलपीआयएनचा वापर करत आहेत.
दिनांक 18 एप्रिल 2023 रोजी उपलब्ध माहितीनुसार, देशातील 6,57,403 गावांपैकी 6,22,030  गावांमध्ये हक्क नोंदणी चे संगणकीकरण पूर्ण झाले आहे. 1,70,22,935 कॅडॅस्ट्रल मॅप्स/ एफएमबी पैकी 75.62% म्हणजे 1,28,72,020 कॅडॅस्ट्रल मॅप्स/ एफएमबी चे संगणकीकरण झाले आहे तर 6,57,403 पैकी 4,22,091 म्हणजे 64.21%गावांमध्ये हक्क नोंदणी चे दस्तावेज कॅडॅस्ट्रल मॅप्सशी जोडण्यात आले आहेत. सुमारे 92.82% म्हणजे 4922 उपनिबंधक कार्यालये संगणकीकृत करण्यात आली आहेत आणि 5303 पैकी 4031 उपनिबंधक कार्यालये म्हणजे 76.01% कार्यालये महसूल कार्यालयाशी जोडण्यात आली आहेत. मंजूर झालेल्या 3846 एमआरआरएस म्हणजे आधुनिक नोंदणी कक्षांपैकी 85.73% म्हणजेच 3297 कक्ष स्थापन करण्यात आले आहेत. 
भू-संसाधन विभागाने 1 एप्रिल 2016 पासून केंद्रीय क्षेत्रातील योजना म्हणून भारत सरकारच्या 100% वित्तपुरवठ्यासह डिजिटल भारत जमीन नोंदणी अद्ययावतीकरण कार्यक्रम लागू केला आहे.
विभागाने डीआयएलआरएमपीच्या संदर्भात वर्ष 2022-23 साठीचे अंदाजित 239.25 कोटी रुपये खर्चाचे उद्दिष्ट 100% साध्य केले आहे.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
पंतप्रधान कार्यालय
देशभरात 100 ठिकाणी किसान ड्रोन कार्यरत झाल्याचे पाहून आनंद झाला: पंतप्रधान
देशभरात 100 ठिकाणी किसान ड्रोनची उड्डाणे पाहून मला आनंद झाला, असे पंतप्रधान नरेंद्र मोदी यांनी म्हटले आहे.
आपल्या ट्वीट संदेशामध्ये पंतप्रधान म्हणाले;
"किसान ड्रोन देशभरात 100 ठिकाणी कार्यरत झालेली पाहून मला आनंद झाला आहे. हा @garuda_india या नवोन्मेशशाली स्टार्ट-अपचा प्रशंसनीय उपक्रम आहे. असे नाविन्यपूर्ण तंत्रज्ञान आपल्या शेतकऱ्यांना सक्षम करेल आणि शेती अधिक लाभदायक होईल."
पंतप्रधान कार्यालय
भारत-मध्य पूर्व-युरोप इकॉनॉमिक कॉरिडॉर हे सहकार्य, नवोन्मेष आणि सामायिक प्रगतीसाठी दीपस्तंभ ठरेल: पंतप्रधान
पंतप्रधान नरेंद्र मोदी यांनी भारत-मध्य पूर्व-युरोप इकॉनॉमिक कॉरिडॉरचे स्वागत केले आहे. हा कॉरिडॉर सहकार्य, नवोन्मेष आणि सामायिक प्रगतीसाठी दीपस्तंभ ठरेल आणि सामायिक आकांक्षा आणि स्वप्नांचा प्रवास सुकर करेल असे ते म्हणाले.
पंतप्रधानांनी X वर पोस्ट केले:
“सामायिक आकांक्षा आणि स्वप्नांचा प्रवास सुकर करत भारत-मध्य पूर्व-युरोप आर्थिक कॉरिडॉर सहकार्य,नवोन्मेष आणि सामायिक प्रगतीसाठी दीपस्तंभ ठरेल. जसजसा विद्यमान इतिहास उलगडत जाईल, हा कॉरिडॉर मानवी प्रयत्नांचा आणि महाद्वीपांमधील एकजुटतेचा दाखला बनेल.
गृह आणि शहरी व्यवहार मंत्रालय
जल क्षेत्रात नवउद्यमांचा  सहभाग वाढवण्यासाठी गृहनिर्माण आणि शहरी व्यवहार मंत्रालयाद्वारे 12 मार्च 2022 रोजी राष्ट्रीय स्तरावरच्या परिषदेचे आयोजन
नवी दिल्ली, 9 मार्च 2022
यासंदर्भात अधिक माहिती -
गृहनिर्माण आणि शहरी व्यवहार मंत्रालयाने 12 मार्च 2022 रोजी नवी दिल्लीत इंडिया हॅबिटॅट सेंटर इथे स्टीन ऑडिटोरियममधे जल क्षेत्रात नवउद्यमांचा  सहभाग वाढवण्यासाठी राष्ट्रीय स्तरावरील परिषदेचे  आयोजन केले आहे. जल क्षेत्रातील नवउद्यमांमधे संवाद घडवून आणणे हा याचा उद्देश आहे.
जल क्षेत्रात नवउद्यमांचा सहभाग वाढवण्यासाठी एका स्पर्धेची  सुरुवात या परिषदे दरम्यान गृहनिर्माण आणि शहरी व्यवहार मंत्री, हरदीप एस. पुरी करतील. ते यावेळी बीजभाषणही करतील. मंत्रालय या स्पर्धेतून 100 नवउद्यमांची निवड करेल. त्यांना 20 लाख रुपयांचा सहाय्यता निधी प्रदान केला जाईल.
भारतीय शहरे ‘आत्म निर्भर’ आणि ‘पाण्याच्या बाबतीत सुरक्षित’ व्हावीत या उद्देशाने पंतप्रधानांनी 01 ऑक्टोबर, 2021 रोजी अटल कायाकल्प आणि शहरी परिवर्तन अभियानाला 2.0  सुरुवात केली आहे.
सर्व शहरी कुटुंबांना पाण्यासाठी कार्यान्वित नळ जोडण्या प्रदान करणे, 500 अमृत शहरांमध्ये सांडपाणी/सेप्टेज सेवांच्या सार्वत्रिक घरगुती सुविधा प्रदान करणे, जलस्रोतांचे पुनरुज्जीवन करणे, प्रक्रिया केलेल्या पाण्याची पुनर्प्रक्रिया/पुनर्वापर, पावसाचे पाणी साठवणे आणि त्याद्वारे हरित जागा उपलब्ध करून देत जीवनशैली सुधारणे अशी संकल्पना हे अभियान मांडते.
तंत्रज्ञान उप-अभियान हा अमृत 2.0 चा एक महत्त्वाचा घटक आहे. भारतीय शहरांमधील पाण्याच्या समस्या सोडवण्यासाठी नवउद्यमांना मांडणी, पथदर्शी प्रकल्प आणि व्याप्ती या  उपायांसाठी आर्थिक आधार प्रदान करण्यावर लक्ष केंद्रित करतो.
भारतातील भरभराट होत असलेल्या नवउद्यम परिसंस्थेमुळे निर्माण होणारे नवीन आणि उदयोन्मुख तंत्रज्ञान शहरी भागातील पाण्याच्या समस्यांवर यशस्वी उपाय प्रदान करत आहेत. याचा उपयोग अभियानाची उद्दिष्टे साध्य करण्यासाठी केला जाईल.
50 हून अधिक नवउद्यम शहरी भागातील पाण्याच्या समस्यांवर नाविन्यपूर्ण उपायांची मांडणी/सादरीकरण करतील. ग्राहक, उद्योग, संबंधित क्षेत्रातील तज्ञ आणि गुंतवणूकदार देखील या परिषदेला उपस्थित राहणार आहेत. राज्ये/शहर/पॅरास्टेटल एजन्सी, नवउद्यम, संबंधित क्षेत्रातील तज्ञ आणि उद्योग यासारख्या वापरकर्त्यांमधील परस्परसंवादासाठी ही परिषद एक आरंभ बिंदू ठरेल अशी अपेक्षा आहे. वापरकर्त्याला नाविन्यपूर्ण उपायांचा प्रथम अनुभव देखील मिळेल.
परिषदेत दोन पॅनल चर्चा देखील नियोजित आहेत.
N.Chitale/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
आरोग्य आणि कुटुंब कल्याण मंत्रालय
कोविशिल्ड लसींच्या दोन मात्रांमधील अंतर 12 ते 16 आठवडे करण्याच्या दृष्टीने कोविन डिजिटल पोर्टलमध्ये बदल
कोविशिल्डच्या दुसऱ्या मात्रेसाठी घेतलेली पूर्वनियोजित वेळ कायम राहणार, ती कोविनकडून रद्द होणार नाही
आता दोन मात्रांमधील वाढवलेल्या कालावधीनुसार लाभार्थ्यांनी दुसऱ्या मात्रेसाठी ठरवून घेतलेली वेळ बदलून घेण्याची सूचना
नवी दिल्ली, 16 मे 2021
डॉ एन. के. अरोरा यांच्या अध्यक्षतेखालील कोविड कार्यगटाने कोविशिल्ड लसीच्या पहिल्या व दुसऱ्या मात्रेमधील कालावधी 12 ते 16 आठवडे करण्याची सूचना केली आहे. ही सूचना भारत सरकारने 13 मे 2021 रोजी स्वीकारली आहे.
भारत सरकारने राज्ये तसेच केंद्रशासित प्रदेशांना या बदलांबद्ल माहिती दिली आहे. कोविशिल्ड लसींच्या दोन मात्रांमधील अंतर 12 ते 16 आठवडे दर्शवण्याच्या दृष्टीने कोविन डिजिटल पोर्टलमध्ये बदल करण्यात आला आहे.
मात्र, काही माध्यमातून कोविशिल्ड लसीची पहिली मात्रा घेतलेल्या आणि 84 दिवसांपेक्षा कमी कालावधी राखून ज्यांनी दुसऱ्या मात्रेसाठी वेळ ठरवून घेतली आहे त्यांना दुसरा डोस न देता लसीकरण केंद्रावरून परतवण्यात आले अशा आशयाचे वृत्त देण्यात आले आहे.
हा संबधित बदल कोविन पोर्टलवर आता समाविष्ट केला आहे. त्यामुळे यापुढे पहिली मात्रा घेणाऱ्यांना 84 दिवसांपेक्षा कमी दिवसात दुसऱ्या मात्रेसाठी ऑनलाईन वा ऑनसाईट वेळ मिळू शकणार नाही, असे स्पष्ट करण्यात आले आहे.
मात्र, कोविशिल्डच्या दुसऱ्या मात्रेसाठी आधी घेतलेली वेळ मात्र तशीच कायम राहील, ती कोविनकडून परस्पर रद्द होणार नाही, असेही स्पष्ट करण्यात आले आहे.त्यासोबतच, या लाभार्थ्यांनी दुसऱ्या मात्रेसाठी घेतलेली वेळ बदलून ती पहिल्या मात्रेपासून 84 दिवसांनंतरची घ्यावी असे सुचवण्यात आले आहे.
राज्ये आणि केंद्रशासित प्रदेशांनी कोविशिल्डच्या दुसऱ्या मात्रेसाठी या कालावधीतील बदलाआधी मिळालेल्या पूर्वनियोजित वेळेचा राज्ये व केंद्रशासित प्रदेशांनी आदर करावा अशी सूचना केंद्र सरकारने केली आहे .
कोविशिल्डच्या दुसऱ्या मात्रेसाठी आधीच्या वेळेनुसार जे आले आहेत त्या लाभार्थ्यांना परत न पाठवता त्यांना दुसरी मात्रा देण्याच्या सूचना आरोग्य केंद्रातील कर्मचाऱ्यांना द्याव्यात असे निर्देश, केंद्रीय आरोग्य मंत्रालयाने राज्ये तसेच केंद्रशासित प्रदेशांना दिले आहेत. परंतु, कालावधीतील बदलाबद्दल देखील लाभार्थ्यांना योग्य माहिती देण्याची सूचनाही करण्यात आली आहे.
R.Aghor/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
आरोग्य आणि कुटुंब कल्याण मंत्रालय
वुहान येथून भारतात परतलेल्या सर्व 645 लोकांना कोरोना विषाणूची लागण झालेली नाही, कोरोना विषाणूबाधित नवीन रुग्ण आढळला नाही
नवी दिल्ली, 6 फेब्रुवारी 2020
6 फेब्रुवारीपर्यंत 1265 उड्डाणांमधून आलेल्या 138750 प्रवाशांची कोरोना विषाणू संदर्भात तपासणी करण्यात आली. आतापर्यंत एकही नवीन रुग्ण आढळलेला नाही.
चीनमधल्या वुहान इथून सुटका करण्यात आलेल्या सर्व 645 जणांना कोरोना विषाणूची लागण झालेली नसल्याचे प्रयोगशाळेतील चाचणीत निष्पन्न झाले आहे. संयुक्त देखरेख गटाची चौथी बैठक आज पार पडली.
आरोग्याविषयी अधिक चौकशीसाठी केंद्र सरकारच्या आरोग्य आणि कुटुंब कल्याण मंत्रालयाच्या +91-11-23978046 या हेल्पलाईन क्रमांकावर अथवा ncov2019[at]gmail[dot]com या ईमेलवर 24×7 संपर्क करता येईल.
S.Tupe/S.Kane/D.Rane
(Visitor Counter : 115
मंत्रिमंडळ
भारत आणि आंतरराष्ट्रीय सौर आघाडी यांच्यात मुख्यालय  कराराला केंद्रीय मंत्रिमंडळाची मान्यता
(नवी दिल्ली, 11 एप्रिल 2018
भारत आणि आंतरराष्ट्रीय सौर आघाडी यांच्यात मुख्यालय  करार करण्यासाठी आणि या करारावर स्वाक्षऱ्या करण्यासाठी परराष्ट्र व्यवहार मंत्रालयाला अधिकार देण्याला केंद्रीय मंत्रिमंडळाने पूर्वलक्षी प्रभावाने मान्यता दिली आहे.26 मार्च 2018 ला या करारावर स्वाक्षऱ्या करण्यात आल्या होत्या.
या करारामुळे भारत आणि आंतर राष्ट्रीय सौर आघाडी यांच्यातल्या कार्यात्मक व्यवस्थेला संस्थात्मक स्वरूप मिळणार आहे. यामुळे आंतर राष्ट्रीय सौर आघाडीला आंतर राष्ट्रीय आंतर सरकारी संघटना म्हणून ओळख प्राप्त होण्यासाठी सुलभता येणार आहे. आंतरराष्ट्रीय सौर आघाडी निर्मितीमुळे, सौर तंत्र ज्ञान विकास आणि भारतासह या आघाडीच्या सदस्य राष्ट्रात या तंत्रज्ञान नियुक्तीला गती मिळणार आहे.
NS/NC/PK
भारतीय निवडणूक आयोग
लोकसभा निवडणूक 2019 - 25 मार्च 2019 पर्यंतच्या जप्तीचा अहवाल
नवी दिल्ली, 26 मार्च 2019
देशभरात विविध अंमलबजावणी संस्थांकडून 25 मार्च 2019 पर्यंत सुमारे 540 कोटी रुपये मूल्याची एकूण जप्ती करण्यात आली. यात रोकड, मद्य, अंमली पदार्थ, मौल्यवान धातू आणि इतर भेट वस्तुंचा समावेश आहे.
एकूण रोकड जप्त – 143.47 कोटी रुपये
एकूण मद्य जप्त – 89.64 कोटी रुपये मूल्याचे
एकूण अंमली पदार्थ जप्त – 131.75 कोटी रुपये मूल्याचे
एकूण मौल्यवान धातू  जप्त – 162.93 कोटी रुपये मूल्याचे
एकूण भेट वस्तु जप्त – 12.202 कोटी रुपये मूल्याचे
सर्वाधिक मूल्याची जप्ती तामिळनाडू, उत्तर प्रदेश आणि आंध्र प्रदेश या राज्यातून झाली आहे.
आंध्र प्रदेशात 103.4 कोटी रुपये मूल्याची, तामिळनाडूत 107.24 कोटी रुपये मूल्याची, तर उत्तर प्रदेशातून 104.53 कोटी रुपयांची जप्ती करण्यात आली आहे.
महाराष्ट्रात एकूण 19.11 कोटी रुपये मूल्याची जप्ती झाली आहे. यात रोकड 5.90 कोटी रुपये, 9.71 कोटी रुपये मूल्याचे 12.03 लाख लिटर मद्य, 3.11 कोटी रुपये मूल्याचे 36.6 किलो अंमली पदार्थ, 48 लाख रुपये किंमतीचे मौल्यवान धातू यांचा समावेश आहे.
B.Gokhale/S.Kakade/D. Rane
(Visitor Counter : 142
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 158 कोटींपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 14.13 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,58,01,46,015
|
|
BALANCE AVAILABLE
|
|
14,13,44,641
केंद्र सरकारने आतापर्यंत लसींच्या 158 कोटींपेक्षा जास्त  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
14 कोटी 13 लाखांपेक्षा जास्त न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.
माहिती आणि प्रसारण मंत्रालय
माहिती आणि प्रसारणमंत्री अनुराग सिंह ठाकूर यांच्याकडून इफ्फी 53 मध्ये आलेल्या सर्वांचे मनःपूर्वक स्वागत
“अनेक वर्षांपासून, इफ्फीने चित्रपटांतील उदयोन्मुख समकालीन प्रवाहांचा आंतरराष्ट्रीय दृष्टीकोनातून समावेश केला आहे”
#IFFIWood, 18 नोव्हेंबर, 2022
माहिती आणि प्रसारण मंत्री अनुराग सिंह ठाकूर यांनी गोव्यामध्ये 20 नोव्हेंबर ते 28 नोव्हेंबर पर्यंत आयोजित करण्यात आलेल्या भारतीय आंतरराष्ट्रीय चित्रपट महोत्सव  2022 साठी उपस्थित राहणार असलेल्या सर्वांचे मनःपूर्वक स्वागत केले आहे. एका लेखी संदेशात केंद्रीय मंत्र्यांनी म्हटले आहे की, आमचा इतिहास, संस्कृती आणि प्रत्येकाच्या जीवनावर चित्रपटांचा विस्तारत जाणारा प्रभाव साजरा करणे हाच इफ्फीचा उद्देश आहे.
त्यांनी पुढे असेही म्हटले आहे की, 1952 पासून, इफ्फीने भारतीय चित्रपट उद्योगाला जागतिक आघाडीवर वैविध्यपूर्ण चित्रपटांच्या बोलीचे सादरीकरण करण्यासाठी महत्वपूर्ण असा बहुविध प्रकारचा मंच उपलब्ध करून दिला आहे. जगातील आघाडीचा चित्रपट निर्माता म्हणून, भारताने सर्जनशील उद्योगाचे उर्जाकेंद्र म्हणून आज स्थान पटकावले आहे.
अनेक वर्षांपासून इफ्फीने चित्रपटांमधील उदयोन्मुख समकालीन प्रवाहांचा आंतरराष्ट्रीय दृष्टीकोनातून समावेश केला आहे आणि तरूण चित्रपट दिग्दर्शक आणि सर्जनशील बुदधिमान व्यक्तींना त्यात सहभाग घेण्यासाठी प्रोत्साहन दिले आहे, असे केंद्रीय मंत्री म्हणाले. इफ्फी 2022 बद्दल, ते म्हणाले की, यावर्षीही, प्रेक्षक आणि चित्रपट निर्माते विविध राष्ट्रांची संस्कृती, भाषा आणि वारसा यांची चित्रपटांच्या प्रिझममध्ये केलेल्या मिश्र रंगसंगतीचा अनुभव घेऊ शकतील. मला याची खात्री आहे की, इफ्फीची 53 वी आवृत्तीही सर्वांसाठी एक उत्साहवर्धक अनुभव असेल.
संरक्षण मंत्रालय
लष्कराच्या दक्षिण विभागाचे जनरल ऑफिसर कमांडिंग-इन-चीफ लेफ्टनंट जनरल सीपी मोहंती यांनी 73 व्या सैन्य दिनानिमित्त पुण्यातील राष्ट्रीय युद्ध स्मारक येथे पुष्पचक्र अर्पण केले
लष्कराच्या दक्षिण विभागाचे जनरल ऑफिसर कमांडिंग-इन-चीफ लेफ्टनंट जनरल सीपी मोहंती यांनी 73 व्या सैन्य दिनानिमित्त पुण्यातील राष्ट्रीय युद्ध स्मारक येथे पुष्पचक्र अर्पण केले, तसेच दक्षिण विभागाच्या वतीने घेण्यात आलेल्या लष्कर जनजागृती मोहिमेतील विजेत्यांचा सत्कार केला.
15 जानेवारी 1948 रोजी प्रथम भारतीय कमांडर-इन-चीफ लेफ्टनंट जनरल  के.एम. करिअप्पा, ओबीई यांनी भारतीय सैन्याची कमान ताब्यात घेतल्याच्या स्मरणार्थ प्रत्येक वर्षी सैन्य दिन' साजरा केला जातो. भारतीय सैन्य मजबूत आणि सक्षम आहे ही सैन्य दिन 2021 ची संकल्पना आहे.
लष्कराच्या दक्षिण विभागाचे जनरल ऑफिसर कमांडिंग-इन-चीफ लेफ्टनंट जनरल सीपी मोहंती यांनी राष्ट्राच्या सार्वभौमत्वाचे आणि अखंडतेचे रक्षण करताना सर्वोच्च बलिदान देणाऱ्या सर्व वीर सैनिकांना पुष्पचक्र अर्पण करुन आदरांजली वाहिली.
आर्मी कमांडरांनी सर्व पदाधिकारी, बुजुर्ग, वीरांगना आणि त्यांच्या कुटुंबातील सदस्यांना शुभेच्छा दिल्या आणि मातृभूमीचे अंतर्गत आणि बाह्य विरोधकांपासून संरक्षण करण्यासाठी स्वतःला समर्पित करण्याचे आवाहन त्यांनी केले. ते म्हणाले की, कोविड महामारी काळातही शत्रूच्या कारवाया रोखण्यासाठी आणि सर्व आव्हाने पेलण्यासाठी लष्कराचा दक्षिण विभाग सदैव कार्यरत होता. कोणत्याही संकटात किंवा नैसर्गिक आपत्तीच्या वेळी नागरिकांना सतत सहाय्य करण्याच्या दक्षिण विभागाच्या बांधिलकीचेही त्यांनी आश्वासन दिले.
19 ऑक्टोबर 2020 ते 10 जानेवारी 2021 दरम्यान समाज माध्यमातून लष्कराच्या दक्षिण विभाग मुख्यालयाद्वारे “भारतीय लष्कर विविधतेत एकतेचे प्रतीक” या संकल्पनेवर आधारित जनजागृती मोहिमेचा निकाल 73 व्या “सैन्य दिनानिमित्त” जाहीर करण्यात आला. व्हिडिओ बनविणे, चित्रकला, घोषवाक्य लेखन आणि छायाचित्रण अशा चार विषयांत ही स्पर्धा आयोजित करण्यात आली होती. लष्कराकडून तसेच नागरी समाजातर्फे दोन लाखांहून अधिक नोंदी आल्याने जबरदस्त प्रतिसाद लाभला.
राष्ट्रीय स्तरावरील 52 पारितोषिकांपैकी पुणेकरांना पाच वैयक्तिक पारितोषिके मिळाली. लष्कराच्या दक्षिण विभागाचे जनरल ऑफिसर कमांडिंग-इन-चीफ लेफ्टनंट जनरल सीपी मोहंती यांनी विजेत्यांना बक्षिसे दिली. त्यांनी राष्ट्रीय युद्ध स्मारकामध्ये पुरस्कारप्राप्त व्यक्तींचा सत्कार आणि अभिनंदन केले.
आरोग्य आणि कुटुंब कल्याण मंत्रालय
जागतिक श्रवण दिनी डॉ. हर्षवर्धन यांनी एआयआयएसएच, म्हैसूर यांच्यामार्फत श्रवणदोष असलेल्यांसाठी देशभरात उभारण्यात आलेल्या 6 नवीन ‘संपर्क सेवा केंद्रांचे व्हर्चुअल उद्घाटन केले
नवी दिल्ली, 3 मार्च 2021
केंद्रीय आरोग्य व कुटुंब कल्याण मंत्री डॉ हर्ष वर्धन यांनी आज जागतिक श्रवण दिनानिमित्त मैसूर इथल्या ऑल इंडिया इन्स्टिट्यूट ऑफ स्पीच अँड हिअरिंग  ने देशभरात श्रवणदोष असलेल्यांसाठी उभारण्यात आलेल्या 6 नवीन ‘ संपर्क सेवा केंद्रांचे व्हर्चुअल उद्घाटन केले. आरोग्य आणि कुटुंब कल्याण राज्यमंत्री अश्विनी कुमार चौबे यावेळी उपस्थित होते.
नवीन सहा संपर्क सेवा केंद्रे पुढीलप्रमाणे:
- इंदिरा गांधी वैद्यकीय विज्ञान संस्था, पाटणा , बिहार
- बिदर वैद्यकीय विज्ञान संस्था , बिदर, कर्नाटक
- बेळगाव वैद्यकीय विज्ञान संस्था, बेळगाव, कर्नाटक
- कर्नाटक वैद्यकीय विज्ञान संस्था , हुबळी , कर्नाटक
- एम्स, भुवनेश्वर, ओदिशा
- श्री देवराज उर्स शिक्षण व संशोधन अकादमी , कोलार, कर्नाटक
डॉ हर्ष वर्धन यांनी आयसीएमआर-एम्सचा अहवाल आणि डीजीएचएस-पीजीआयएमआरची “श्रवणदोष दूर करणे "या विषयावरील एक सचित्र मार्गदर्शक पुस्तिका देखील प्रसिद्ध केली.
यावेळी कौतुक व्यक्त करताना डॉ वर्धन यांनी देशभरात श्रवणदोष असलेल्यांसाठी सहा नवीन ‘संपर्क सेवा केंद्र सुरू केल्याबद्दल एआयएसएचचे अभिनंदन केले. केंद्रीय मंत्री म्हणाले, "अशा प्रकारच्या व्याधी असलेल्या व्यक्तींची संख्या आणि अशा लोकांच्या गरजा भागविण्यासाठी व्यावसायिक आणि तज्ञांची कमतरता यामुळे देशातील रुग्णालयांमध्ये संपर्क सेवा केंद्र अर्थात आउटरीच सर्व्हिस सेंटर सुरू करण्याची गरज होती." ते पुढे म्हणाले, "आपण संवाद साधू शकत नसलेल्या व्यक्तींच्या गरजा पूर्ण करण्यासाठी देशातील उपेक्षित भागात पोहोचण्याचे लक्ष्य ठेवले पाहिजे.
संवाद दोषावर नियंत्रण ठेवण्यासाठी आणि त्याचे व्यवस्थापन करण्यासाठी लवकर निदान आणि प्रारंभिक टप्प्यात हस्तक्षेप करण्याची गरज यावर भर देत केंद्रीय मंत्री म्हणाले, “श्रवणदोषामुळे मुलांमध्ये वक्तृत्व आणि भाषेचा विकास होऊ शकत नाही . यामुळे त्यांच्या एकूणच संवाद संबंधी विकासावर परिणाम होऊ शकतो. मात्र, जर या गोष्टी लवकर लक्षात आल्या तर या विकाराचे नकारात्मक परिणाम कमी होतील.”
सुरुवातीची लक्षणे आणि सर्वसामान्यांमध्ये उपचारांबद्दल जागरुकतेचा अभाव याबद्दल त्यांनी नाराजी व्यक्त केली.
आवाजामुळे निर्माण झालेल्या श्रवणदोष बाबत बोलताना डॉ. हर्ष वर्धन म्हणाले, “हा संवेदनशील विषय आहे आणि आपण यावर काम केले पाहिजे. जे रात्री दहाच्या पुढे कर्कश आवाजाचा आणि ध्वनीचा विरोध करतात त्यांना या सततच्या आवाजामुळे प्रत्येकाच्या कानाच्या आरोग्यावर होणाऱ्या गंभीर धोक्याची माहिती असते. ”M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
संरक्षण मंत्रालय
संरक्षणमंत्री राजनाथ सिंह यांनी वेलिंग्टन डिफेन्स सर्विसेस स्टाफ कॉलेजला संबोधित
भारत संरक्षण क्षेत्रातील गतिमानतेच्या जागतिक बदलांना सामोरे जाण्यास सज्ज: संरक्षणमंत्री
नवी दिल्ली, 29 ऑगस्ट 2021
संरक्षणमंत्री राजनाथ सिंह यांनी 28-29 ऑगस्ट 2021 रोजी वेलिंग्टन वेलिंग्टन डिफेन्स सर्विसेस स्टाफ कॉलेजला  भेट दिली. संरक्षणमंत्र्यांना यावेळी डीएएससीमध्ये दिल्या जाणाऱ्या व्यावसायिक लष्करी प्रशिक्षणाविषयी तपशीलवार माहिती देण्यात आली. त्यांनी भारतातील तसेच इतर देशातील तरुण अधिकार्यांना देण्यात येणाऱ्या प्रशिक्षणाची आणि राष्ट्रीय सुरक्षेत उद्भवणाऱ्या आव्हानांना सामोरे जाण्यासाठी दिल्या जाणाऱ्या व्यावसायिक लष्करी शिक्षणातील परिवर्तनाची प्रशंसा केली.
77 व्या अभ्यासक्रमाच्या छात्रांना संबोधित करताना राजनाथ सिंह म्हणाले, की सरकारने केलेल्या सुधारणांमुळे भारत जगातील बदलत्या संरक्षण गतिमानतेला सामोरे जाण्यास सज्ज आहे, सशस्त्र दलांनी प्रत्येक वेळी पूर्णपणे सुसज्ज आणि तयार असणे आवश्यक आहे यावर त्यांनी भर दिला. ते पुढे म्हणाले, "आम्ही आमचे सैन्य बलशाली करत राहू आणि बदलत्या जागतिक वातावरणामुळे उद्भवणाऱ्या सर्व सुरक्षा आव्हानांचा सामना करण्यासाठी आम्ही एक पाऊल पुढे आहोत याची खात्री करू."
सशस्त्र दलांच्या आधुनिकीकरणाबाबत संरक्षणमंत्री म्हणाले, "राफेलचा समावेश केल्याने नेक्स्ट जनरेशन एअरक्राफ्टची दीर्घ प्रतीक्षा संपली". ते पुढे म्हणाले, की अर्जुन मेन बॅटल टँक, लाइट युटिलिटी हेलिकॉप्टर, आर्मर्ड फाइटिंग वाहनांसाठी पर्यायी मापन यंत्रणा विकसित करणे आणि हवाई संरक्षण बंदुकांचे आधुनिकीकरण करणे ही आमच्या सैन्याच्या आधुनिकीकरण करण्यासाठी उचललेली इतर पावले आहेत.
अफगाणिस्तानमधील परिस्थिती आव्हानात्मक असल्याचे सांगून संरक्षणमंत्री म्हणाले, की बदलत्या समीकरणांनी प्रत्येक देशाला आपल्या रणनीतीवर विचार करण्यास भाग पाडले आहे. या पार्श्वभूमीवर क्वाड हा भारत, ऑस्ट्रेलिया, अमेरिका आणि जपान यांचा एकत्रित समूह तयार करण्यात आला आहे,” असेही त्यांनी यावेळी सांगितले.
S.Thakur/S.Patgoankar/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांनी ओदिशा, आंध्र प्रदेश आणि मध्य प्रदेशमधील बांधकाम, पुनर्वसन आणि उन्नतीकरण प्रकल्पांना दिली मंजुरी
नवी दिल्ली, 15 डिसेंबर 2021
केंद्रीय रस्ते वाहतूक आणि महामार्ग मंत्री नितीन गडकरी यांनी ओदिशातील केसिंगा येथे राष्ट्रीय महामार्ग -201  केएम 176 येथे लेव्हल क्रॉसिंग क्रमांक RV-172 च्या ऐवजी, भूसंपादनासह चौपदरी केसिंगा आरओबीच्या बांधकामाला 324.09 कोटी रुपये खर्चासह मंजुरी दिली आहे. ट्विटच्या मालिकेत त्यांनी सांगितले की आंध्र प्रदेशात पुनर्वसन आणि Km 170+700 ते 234+567  ते राष्ट्रीय महामार्ग 30 च्या दुपदरी उन्नतीकरणासाठी 388.70 कोटी रुपयांच्या खर्चाला मंजुरी देण्यात आली आहे.
आंध्र प्रदेशात पुनर्वसन आणि अभियांत्रिकी, खरेदी आणि बांधकाम  पद्धतीने राष्ट्रीय महामार्ग -42 च्या मुलकालाचेरुवू ते मदनपल्ले या टप्प्याचे दुपदरी वरून 2/4 पदरी उन्नतीकरणाला 480.10 कोटी रुपये खर्चासह मंजूरी देण्यात आली आहे.
मध्य प्रदेशात 2021-22 या आर्थिक वर्षासाठी सीआरआयएफ योजनेअंतर्गत 600.13 किमी लांबीच्या 23 प्रकल्पांच्या विकासाला 1814.90 कोटी रुपयांच्या खर्चासह मंजुरी देण्यात आली आहे.N.Chitale/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
कृषी मंत्रालय
पहिले इंडिया कोऑपरेटीव्हज ट्रेड फेअर, 11 ऑक्टोबरपासून नवी दिल्लीतल्या प्रगती मैदानात,
शेतकरी,कारागीर आणि इतर सहकारी सदस्यांना थेट जागतिक व्यापाराशी जोडणारा उपक्रम
नवी दिल्ली, 1 जुलै 2019
पहिले भारतीय आंतरराष्ट्रीय सहकारी व्यापार प्रदर्शन आयआयसीटीएफ, नवी दिल्लीतल्या प्रगती मैदानावर येत्या 11 ते 13 ऑक्टोबर दरम्यान भरवले जाणार आहे. एनसीडीसीच्या मार्गदर्शनाखाली होणाऱ्या या प्रदर्शनाला एनईडीएसी ही आंतरराष्ट्रीय संस्था, तीन मंत्रालये, चार राज्य सरकारे आणि सर्वोच्च स्तरावरच्या अनेक भारतीय सहकारी संस्था यांचे सहकार्य यासाठी लाभणार आहे.
तीन दिवस चालणाऱ्या या प्रदर्शनात भारतीय आणि आंतरराष्ट्रीय सहकारी संस्था मोठ्या प्रमाणात सहभागी होण्याची अपेक्षा आहे. कृषी आणि संलग्न क्षेत्रे, मूल्य शृंखला, दुग्ध,निर्यात, तंत्रज्ञान, हवामान सुसंगत शेती, प्रक्रिया, साठवण, विपणन, विमा, वित्त, आरोग्य, हातमाग, मत्स्य, इत्यादी क्षेत्रांत, स्वयं सहाय्यता गट आणि क्षमता वृद्धीद्वारे, सहकारी ते सहकारी व्यापारावर भर दिला जाणार आहे.
ग्रामीण आणि कृषी समृद्धी वाढवण्यासाठी भारतातल्या आणि परदेशी सहकारी ते सहकारी व्यापाराला प्रोत्साहन देणे हा या प्रदर्शनाचा उद्देश आहे.
व्यापार जाळे विस्तृत करण्यासाठी, भारतातल्या आणि परदेशातल्या उद्योग आणि व्यवसाय समूहांना यामुळे मोठी संधी प्राप्त होणार आहे.
अधिक माहितीसाठी www.iictf.in किंवा www.ictf.co.in या संकेत स्थळावर अधिक माहित उपलबद्ध आहे. तसेच ऑनलाईन नोंदणीही यावर करता येणार आहे.
B.Gokhale/N.Chitale/D.Rane
(Visitor Counter : 126
संरक्षण मंत्रालय
‘वागीर’या पाचव्या स्कॉर्पिन पाणबुडीची पहिली सागरी चाचणी
नवी दिल्ली, 2 फेब्रुवारी 2022
प्रोजेक्ट 75, यार्ड 11879 मधील भारतीय नौदलाच्या कलवरी वर्गातील पाचव्या पाणबुडीची पहिली सागरी चाचणी 1 फेब्रुवारी 2022 रोजी यशस्वीपणे पार पडली. नोव्हेंबर 2020 मध्ये एमडीएल अर्थात माझगाव गोदी जहाजबांधणी मर्या. या कंपनीच्या कान्होजी आंग्रे बंदरात या पाणबुडीचे जलावतरण करण्यात आले होते. सेवेत समाविष्ट झाल्यानंतर या पाणबुडीचे ‘वागीर’ असे नामकरण करण्यात येणार आहे.
कोविड महामारीचे संकट असताना देखील एमडीएल कंपनीने वर्ष 2021 मध्ये प्रोजेक्ट-75 अंतर्गत दोन पाणबुड्यांचे जलावतरण केले. आणि कंपनीने आता पाचव्या पाणबुडीची सागरी चाचणी पूर्ण करण्याचा अत्यंत महत्त्वाचा टप्पा गाठला आहे.
यानंतर या पाणबुडीमध्ये असलेल्या प्रॉपल्शन यंत्रणा, शस्त्रास्त्रे आणि संवेदकांसह सर्व यंत्रणांची समुद्रामध्ये अत्यंत कठोर चाचणी घेतली जाईल. या सर्व चाचण्या यशस्वीपणे पूर्ण केल्यानंतरच ही पाणबुडी भारतीय नौदलाच्या सेवेत दाखल करून घेतली जाईल.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232